CELEX: 32020R0510
Language: lt
Date: 2020-04-07 00:00:00
Title: Tarybos įgyvendinimo reglamentas (ES) 2020/510 2020 m. balandžio 7 d. kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane

8.4.2020   
               
               
                  LT
               
               
                  Europos Sąjungos oficialusis leidinys
               
               
                  L 113/1
               
            
         TARYBOS ĮGYVENDINIMO REGLAMENTAS (ES) 2020/510
         2020 m. balandžio 7 d.
         kuriuo įgyvendinamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. balandžio 12 d. Tarybos reglamentą (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane (1), ypač į jo 12 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. balandžio 12 d. Taryba priėmė Reglamentą (ES) Nr. 359/2011;
                  
               
                     (2)
                  
                  
                     remdamasi Tarybos sprendimo 2011/235/BUSP (2) peržiūros rezultatais, Taryba nusprendė, kad jame nustatytos ribojamosios priemonės turi būti atnaujintos iki 2021 m. balandžio 13 d.;
                  
               
                     (3)
                  
                  
                     Taryba taip pat padarė išvadą, kad reikėtų atnaujinti Reglamento (ES) Nr. 359/2011 I priede pateiktus įrašus, susijusius su 82 asmenimis;
                  
               
                     (4)
                  
                  
                     todėl Reglamento (ES) Nr. 359/2011 I priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 359/2011 I priedas iš dalies keičiamas, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 7 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  OL L 100, 2011 4 14, p. 1.
         
            (2)  2011 m. balandžio 12 d. Tarybos sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (OL L 100, 2011 4 14, p. 51).
      
      
         
            PRIEDAS
            Su šiais į Reglamento (ES) Nr. 359/2011 I priedą įtrauktais asmenimis susiję įrašai pakeičiami toliau nurodytais įrašais:
            Asmenys
            
               
                            
                        
                        
                           Pavardė, vardas
                        
                        
                           Identifikuojamoji informacija
                        
                        
                           Priežastys
                        
                        
                           Įtraukimo į sąrašą data
                        
                     
                           „1.
                        
                        
                           AHMADI- MOQADDAM Esmail
                        
                        
                           Gimimo vieta: Tehran (Teheranas) (Iranas)
                           Gimimo data: 1961 m.
                           Lytis: vyras
                        
                        
                           Buvęs ginkluotųjų pajėgų generalinio štabo viršininko vyresnysis patarėjas saugumo klausimais. Irano nacionalinės policijos vadovas (nuo 2005 m. iki 2015 m. pradžios). Taip pat Irano kovos su elektroniniais nusikaltimais policijos (įtraukta į sąrašą) vadovas nuo 2011 m. sausio mėn. iki 2015 m. pradžios. Jo vadovaujamos pajėgos vykdė žiaurius išpuolius taikių protestų metu ir 2009 m. birželio 15 d. naktį įvykdė smurtinį išpuolį Teherano universiteto studentų bendrabučiuose. Šiuo metu – Irano padalinių Jemeno gyventojams remti vadovas.
                        
                        
                           2011 4 12
                        
                     
                           2.
                        
                        
                           ALLAHKARAM Hossein
                        
                        
                           Gimimo vieta: Najafabad (Nadžafabadas) (Iranas)
                           Gimimo data: 1945 m.
                           Lytis: vyras
                        
                        
                           Ansar-e Hezbollah koordinavimo tarybos vadovas ir buvęs Islamo revoliucijos gvardijos generolas. Jis yra vienas iš Ansar-e Hezbollah įkūrėjų. Šios sukarintos pajėgos buvo atsakingos už itin žiaurų smurtą, kai buvo imtasi represinių priemonių prieš studentus ir universitetus 1999 m., 2002 m. ir 2009 m.
                           Jis toliau atlieka vieną iš svarbiausių vaidmenų organizacijoje, pasirengusioje daryti prieš visuomenę nukreiptus žmogaus teisių pažeidimus, be kita ko, skatinti agresiją prieš moteris dėl jų aprangos pasirinkimo.
                        
                        
                           2011 4 12
                        
                     
                           3.
                        
                        
                           ARAGHI (ERAGHI) Abdollah
                        
                        
                           Lytis: vyras
                           Laipsnis: brigados generolas
                        
                        
                           Islamo revoliucijos gvardijos brigados generolas. Ginkluotųjų pajėgų generalinio štabo Saugumo departamento vadovas. Buvęs Islamo revoliucijos gvardijos sausumos pajėgų vado pavaduotojas. Jis yra tiesiogiai ir asmeniškai atsakingas už represines priemones protestų metu visą 2009 m. vasarą.
                        
                        
                           2011 4 12
                        
                     
                           4.
                        
                        
                           FAZLI Ali
                        
                        
                           Lytis: vyras
                           Laipsnis: brigados generolas
                        
                        
                           Imam Hossein Cadet koledžo vadovas (nuo 2018 m.). Buvęs Basij vado pavaduotojas (2009–2018 m.), Islamo revoliucijos gvardijos Seyyed al-Shohada korpuso Teherano provincijoje vadas (iki 2010 m. vasario mėn.). Seyyed al-Shohada korpusas atsako už saugumą Teherano provincijoje, jis atliko vieną iš svarbiausių vaidmenų per žiaurias represijas prieš protestų dalyvius 2009 m.
                        
                        
                           2011 4 12
                        
                     
                           6.
                        
                        
                           JAFARI Mohammad-Ali (dar žinomas kaip Aziz Jafari)
                        
                        
                           Gimimo vieta: Yazd (Jazdas) (Iranas)
                           Gimimo data: 1957 9 1
                           Lytis: vyras
                        
                        
                           Hazrat-e Baqiatollah socialinės ir kultūrinės bazės direktorius. Buvęs Islamo revoliucijos gvardijos vadas (2007 m. rugsėjo mėn. – 2019 m. balandžio mėn.). Generolo Mohammad-Ali (Aziz) Jafari vadovaujama Islamo revoliucijos gvardija ir Sarollah bazė atliko vieną iš svarbiausių vaidmenų neteisėtai įsikišdamos į 2009 m. prezidento rinkimus, areštuodamos ir sulaikydamos politinius veikėjus, taip pat susiremdamos su protestų dalyviais gatvėse.
                        
                        
                           2011 4 12
                        
                     
                           7.
                        
                        
                           KHALILI Ali
                        
                        
                           Lytis: vyras
                        
                        
                           Islamo revoliucijos gvardijos generolas, Sarollah bazėje atlieka vieną iš svarbiausių vaidmenų. Jis pasirašė Sveikatos ministerijai 2009 m. birželio 26 d. nusiųstą laišką, kuriuo uždraudžiama teikti dokumentus ar medicininius duomenis visiems per įvykius po rinkimų sužeistiems ar į ligoninę paguldytiems asmenims.
                        
                        
                           2011 4 12
                        
                     
                           8.
                        
                        
                           MOTLAGH Bahram Hosseini
                        
                        
                           Lytis: vyras
                        
                        
                           Buvęs Kariuomenės vadovybės ir generalinio štabo koledžo (DAFOOS) vadovas. Buvęs Islamo revoliucijos gvardijos Seyyed al-Shohada korpuso Teherano provincijoje vadas. Seyyed al-Shohada korpusas atliko vieną iš svarbiausių vaidmenų organizuojant represijas protestų metu 2009 m.
                        
                        
                           2011 4 12
                        
                     
                           9.
                        
                        
                           NAQDI Mohammad-Reza
                        
                        
                           Gimimo vieta: Najaf (Nadžafas) (Irakas)
                           Gimimo data: apie 1952 m.
                           Lytis: vyras
                           Laipsnis: brigados generolas
                        
                        
                           Islamo revoliucijos gvardijos koordinatoriaus pavaduotojas. Buvęs Islamo revoliucijos gvardijos vado pavaduotojas, atsakingas už kultūros ir socialinius reikalus. Buvęs Basij vadas (2009–2016 m.). Naqdi buvo atsakingas už Basij prievartos veiksmus 2009 m. pabaigoje, įskaitant smurtinį atsaką į Ašūros dienos protestus 2009 m. gruodžio mėn., kurių metu žuvo iki 15 asmenų ir buvo areštuota šimtai protesto dalyvių, arba prie jų prisidėjo. Iki paskyrimo Basij vadu 2009 m. spalio mėn. M.-R. Naqdi vadovavo Basij žvalgybos padaliniui, kuris buvo atsakingas už asmenų, areštuotų per susidorojimą po rinkimų, kvotą.
                        
                        
                           2011 4 12
                        
                     
                           10.
                        
                        
                           RADAN Ahmad-Reza
                        
                        
                           Gimimo vieta: Isfahan (Isfahanas) (Iranas)
                           Gimimo data: 1963 m.
                           Lytis: vyras
                        
                        
                           Irano teisės vykdymo užtikrinimo pajėgų strateginių studijų centro – organizacijos, susijusios su nacionaline policija, vadovas. Irano nacionalinės policijos vadovo pavaduotojas iki 2014 m. birželio mėn. Nuo 2008 m. eidamas Irano nacionalinės policijos vadovo pavaduotojo pareigas A. R. Radan buvo atsakingas už policijos pajėgų vykdytą protestų dalyvių mušimą, žudymą, savavališkus areštus ir sulaikymą. Šiuo metu – Islamo revoliucijos gvardijos vadas, atsakingas už Irako „antiteroristinių“ pajėgų mokymą.
                        
                        
                           2011 4 12
                        
                     
                           11.
                        
                        
                           RAJABZADEH Azizollah
                        
                        
                           Lytis: vyras
                        
                        
                           Teherano mero patarėjas. Buvęs Teherano ekstremaliųjų įvykių poveikio švelninimo organizacijos vadovas (2010–2013 m.). Būdamas Teherano policijos vadovu iki 2010 m. sausio mėn. buvo atsakingas už smurtinius policijos išpuolius prieš protestų dalyvius ir studentus. Teherano metropolio teisės vykdymo užtikrinimo pajėgų vadas Azizollah Rajabzadeh buvo aukščiausio rango pareigūnas, kaltinamas dėl prievartos veiksmų Kahrizak (Karizako) įkalinimo įstaigoje 2009 m. gruodžio mėn.
                        
                        
                           2011 4 12
                        
                     
                           12.
                        
                        
                           SAJEDI-NIA Hossein
                        
                        
                           Lytis: vyras
                        
                        
                           Policijos vado pavaduotojas, atsakingas už operacijas. Buvęs Teherano policijos vadas, buvęs Irano nacionalinės policijos vado pavaduotojas, atsakingas už policijos operacijas. Jis atsakingas už represinių operacijų Irano sostinėje koordinavimą Vidaus reikalų ministerijos vardu.
                        
                        
                           2011 4 12
                        
                     
                           13.
                        
                        
                           TAEB Hossein
                        
                        
                           Gimimo vieta: Tehran (Teheranas) (Iranas)
                           Gimimo data: 1963 m.
                           Lytis: vyras
                        
                        
                           Islamo revoliucijos gvardijos žvalgybos organizacijos vadovas nuo 2009 m. spalio mėn. Jo pareigos buvo išplėstos 2019 m. gegužės mėn., sujungus Islamo revoliucijos gvardijos strateginės žvalgybos pavaduotojo biurą ir Islamo revoliucijos gvardijos žvalgybos organizaciją. Basij vadas iki 2009 m. spalio mėn. Jo vadovaujamos pajėgos dalyvavo vykdant masinį taikių protestų dalyvių mušimą, žudymą, sulaikymą ir kankinimą.
                        
                        
                           2011 4 12
                        
                     
                           14.
                        
                        
                           SHARIATI Seyeed Hassan
                        
                        
                           Lytis: vyras
                        
                        
                           Aukščiausiojo teismo 28-ojo skyriaus patarėjas ir narys. Mašhado teisminių institucijų vadovas iki 2014 m. rugsėjo mėn. Jam prižiūrint teismo procesai vyko skubiai ir uždaruose teismo posėdžiuose, negerbiant kaltinamųjų pagrindinių teisių ir remiantis spaudimu bei kankinimu išgautais prisipažinimais. Kadangi sprendimai dėl egzekucijų buvo priimami en masse, mirties bausmės buvo skiriamos tinkamai nesilaikant teisingo nagrinėjimo procedūrų.
                        
                        
                           2011 4 12
                        
                     
                           15.
                        
                        
                           DORRI-NADJAFABADI Ghorban-Ali
                        
                        
                           Gimimo vieta: Najafabad (Nadžafabadas) (Iranas)
                           Gimimo data: 1945 m.
                           Lytis: vyras
                        
                        
                           Ekspertų asamblėjos narys ir Aukščiausiojo Vadovo atstovas Markazi („Centrinė“) provincijoje, taip pat Aukščiausiojo administracinio teismo pirmininkas. Irano generalinis prokuroras iki 2009 m. rugsėjo mėn., taip pat buvęs žvalgybos ministras Khatami prezidentavimo metu. Eidamas Irano generalinio prokuroro pareigas jis nurodė vykdyti parodomuosius teismo procesus po pirmųjų porinkiminių protestų ir juos prižiūrėjo; tų procesų metu kaltinamieji negalėjo pasinaudoti savo teisėmis ir advokato paslaugomis.
                        
                        
                           2011 4 12
                        
                     
                           16.
                        
                        
                           HADDAD Hassan (dar žinomas kaip Hassan ZAREH DEHNAVI)
                        
                        
                           Lytis: vyras
                        
                        
                           Buvęs Teherano revoliucinio teismo saugos pareigūno pavaduotojas. Buvęs Teherano revoliucinio teismo (26 poskyris) teisėjas. Jis buvo atsakingas už sulaikytųjų bylas, susijusias su porinkiminėmis krizėmis, ir nuolat grasino sulaikytųjų šeimoms, kad jos tylėtų. 2009 m. jis padėjo išduoti sulaikymo orderius Kahrizak (Karizako) įkalinimo įstaigai. 2014 m. lapkričio mėn. Irano valdžios institucijos oficialiai pripažino jo vaidmenį, susijusį su sulaikytųjų mirtimi.
                        
                        
                           2011 4 12
                        
                     
                           17.
                        
                        
                           SOLTANI Hodjatoleslam Seyed Mohammad
                        
                        
                           Lytis: vyras
                        
                        
                           Islamo propagandos organizacijos vadovas Razavi Chorasano provincijoje. Mašhado revoliucinio teismo teisėjas iki 2013 m. Jo jurisdikcijos teismo procesai buvo vykdomi skubiai ir uždaruose teismo posėdžiuose, negerbiant kaltinamųjų pagrindinių teisių. Kadangi sprendimai dėl egzekucijų buvo priimami en masse, mirties bausmės buvo skiriamos tinkamai nesilaikant teisingo nagrinėjimo procedūrų.
                        
                        
                           2011 4 12
                        
                     
                           18.
                        
                        
                           HEYDARIFAR Ali-Akbar
                        
                        
                           Lytis: vyras
                        
                        
                           Buvęs Teherano revoliucinio teismo teisėjas. Jis dalyvavo teisiant protestų dalyvius. Teisminės institucijos jį apklausė dėl Kahrizak (Karizako) įstaigoje vykdytų prievartos veiksmų. 2009 m. jis padėjo išduoti sulaikymo orderius, kad sulaikytieji būtų išsiųsti į Kahrizak (Karizako) įkalinimo įstaigą. 2014 m. lapkričio mėn. Irano valdžios institucijos oficialiai pripažino jo vaidmenį, susijusį su sulaikytųjų mirtimi.
                        
                        
                           2011 4 12
                        
                     
                           19.
                        
                        
                           JAFARI-DOLATABADI Abbas
                        
                        
                           Gimimo vieta: Yazd (Jazdas) (Iranas)
                           Gimimo data: 1953 m.
                           Lytis: vyras
                        
                        
                           Buvęs Teherano generalinis prokuroras (2009 m. rugpjūčio mėn. – 2019 m. balandžio mėn.). Dolatabadi biuras apkaltino daug protestų dalyvių, įskaitant 2009 m. gruodžio mėn. Ašūros dienos protestų dalyvius. Jis įsakė uždaryti Karroubi biurą 2009 m. rugsėjo mėn. ir areštuoti kelis reformistinių pažiūrų politikus, o 2010 m. birželio mėn. uždraudė dvi reformistines politines partijas. Jo biuras apkaltino protestų dalyvius Muharebeh nusikaltimu arba priešiškumu Dievui (už šį nusikaltimą skiriama mirties bausmė) ir neleido tinkamai teisti mirčiai pasmerktų asmenų. Jo biuras taip pat veikė prieš reformistus, žmogaus teisių aktyvistus bei žiniasklaidos atstovus ir juos areštavo plačiai taikydamas represines priemones prieš politinę opoziciją.
                           2018 m. spalio mėn. jis paskelbė žiniasklaidai, kad keturi sulaikyti Irano aplinkos srities aktyvistai turi būti apkaltinti „erezijos skleidimu pasaulyje“ – už šį kaltinimą gresia mirties bausmė.
                        
                        
                           2011 4 12
                        
                     
                           20.
                        
                        
                           MOGHISSEH Mohammad (dar žinomas kaip NASSERIAN)
                        
                        
                           Lytis: vyras
                        
                        
                           Teisėjas, Teherano revoliucinio teismo (28 poskyris) pirmininkas. Taip pat laikomas atsakingu už bahajų bendruomenės narių nuteisimo atvejus. Atsakingas už porinkimines bylas. Jis skyrė ilgalaikes laisvės atėmimo bausmes neteisingai nagrinėjamose socialiniams, politiniams aktyvistams ir žurnalistams iškeltose bylose ir skyrė kelias mirties bausmes protestų dalyviams ir socialiniams bei politiniams aktyvistams.
                        
                        
                           2011 4 12
                        
                     
                           21.
                        
                        
                           MOHSENI-EJEI Gholam-Hossein
                        
                        
                           Gimimo vieta: Ejiyeh
                           Gimimo data: apie 1956 m.
                           Lytis: vyras
                        
                        
                           Tikslingumo nustatymo tarybos narys. Irano generalinis prokuroras nuo 2009 m. rugsėjo mėn. ir teisminių institucijų pirmininko pavaduotojas ir atstovas spaudai. Buvęs žvalgybos ministras 2009 m. rinkimų metu. 2009 m. rinkimų metu jam einant žvalgybos ministro pareigas jo vadovaujami žvalgybos agentai buvo atsakingi už šimtų aktyvistų, žurnalistų, disidentų ir reformistinių pažiūrų politikų sulaikymą, kankinimą ir melagingų prisipažinimų išgavimą darant spaudimą. Be to, politiniai asmenys buvo verčiami melagingai prisipažinti vykdant nepakeliamas kvotas, kurių metu buvo kankinama, naudojama prievarta, šantažas ir grasinama jų šeimų nariams.
                        
                        
                           2011 4 12
                        
                     
                           22.
                        
                        
                           MORTAZAVI Said
                        
                        
                           Gimimo vieta: Meybod (Meibodas), Yazd (Jazdas) (Iranas)
                           Gimimo data: 1967 m.
                           Lytis: vyras
                        
                        
                           Teherano generalinis prokuroras (iki 2009 m. rugpjūčio mėn.). Eidamas Teherano generalinio prokuroro pareigas išdavė bendrąjį orderį šimtams aktyvistų, žurnalistų ir studentų sulaikyti. 2010 m. sausio mėn. parlamentinio tyrimo metu nustatyta, kad jis tiesiogiai atsakingas už trijų asmenų sulaikymą – jie vėliau mirė kalinimo įstaigoje. Jis buvo nušalintas nuo šių pareigų 2010 m. rugpjūčio mėn. Irano teisminėms institucijoms atlikus tyrimą, koks buvo jo vaidmuo, susijęs su trijų vyrų, po rinkimų sulaikytų pagal jo orderius, mirtimi. 2014 m. lapkričio mėn. Irano valdžios institucijos oficialiai pripažino jo vaidmenį, susijusį su sulaikytųjų mirtimi. 2015 m. rugpjūčio 19 d. Irano teismas jį išteisino – kaltinimai buvo susiję su trijų jaunuolių kankinimu ir mirtimis Kahrizak (Karizako) įkalinimo įstaigoje 2009 m.
                        
                        
                           2011 4 12
                        
                     
                           23.
                        
                        
                           PIR-ABASSI Abbas
                        
                        
                           Lytis: vyras
                        
                        
                           Baudžiamųjų bylų nagrinėjimo kolegijos teisėjas. Buvęs Teherano revoliucinio teismo (26 poskyris) teisėjas. Jis buvo atsakingas už porinkimines bylas. Jis skyrė ilgalaikes laisvės atėmimo bausmes neteisingai nagrinėjamose žmogaus teisių aktyvistams iškeltose bylose ir skyrė kelias mirties bausmes protestų dalyviams.
                        
                        
                           2011 4 12
                        
                     
                           24.
                        
                        
                           MORTAZAVI Amir
                        
                        
                           Lytis: vyras
                        
                        
                           Razavi Chorasano provincijoje esančių teisminių institucijų Socialinių reikalų ir nusikalstamumo prevencijos skyriaus vadovo pavaduotojas. Mašhado prokuroro pavaduotojas bent iki 2015 m. Teismo procesai, kuriuose jis palaikė kaltinimą, buvo vykdomi skubiai ir uždaruose teismo posėdžiuose, negerbiant kaltinamųjų pagrindinių teisių. Kadangi sprendimai dėl egzekucijų buvo priimami en masse, mirties bausmės buvo skiriamos tinkamai nesilaikant teisingo nagrinėjimo procedūrų.
                        
                        
                           2011 4 12
                        
                     
                           25.
                        
                        
                           SALAVATI Abdolghassem
                        
                        
                           Lytis: vyras
                        
                        
                           Teisėjas, Teherano revoliucinio teismo (15 poskyris) pirmininkas. Teherano tribunolo ikiteisminio tyrimo teisėjas. Būdamas atsakingas už porinkimines bylas šis teisėjas pirmininkavo parodomiesiems teismo procesams 2009 m. vasarą; jis pasmerkė mirčiai du parodomajame teismo procese dalyvavusius monarchistus. Jis nuteisė daugiau kaip šimtą politinių kalinių, žmogaus teisių aktyvistų ir demonstracijų dalyvių ir skyrė jiems ilgalaikes laisvės atėmimo bausmes.
                           Iš 2018 m. pranešimų matyti, kad jis toliau skyrė panašias bausmes, tinkamai nesilaikydamas teisingo nagrinėjimo procedūrų.
                        
                        
                           2011 4 12
                        
                     
                           26.
                        
                        
                           SHARIFI Malek Adjar (dar žinomas kaip SHARIFI Malek Ajdar)
                        
                        
                           Lytis: vyras
                        
                        
                           Aukščiausiojo Teismo teisėjas, 43-iojo skyriaus vadovas. Buvęs Rytų Azerbaidžano teisminių institucijų vadovas. Jis buvo atsakingas už Sakineh Mohammadi-Ashtiani teismo procesą.
                        
                        
                           2011 4 12
                        
                     
                           27.
                        
                        
                           ZARGAR Ahmad
                        
                        
                           Lytis: vyras
                        
                        
                           Specialiojo ekonominės korupcijos teismo 2-ojo poskyrio teisėjas. „Moralės sergėtojų organizacijos“ vadovas. Buvęs Teherano apeliacinio teismo (36 poskyris) teisėjas.
                           Jis patvirtino ilgalaikio įkalinimo orderius ir mirties orderius protestų dalyviams.
                        
                        
                           2011 4 12
                        
                     
                           28.
                        
                        
                           YASAGHI Ali-Akbar
                        
                        
                           Lytis: vyras
                        
                        
                           Aukščiausiojo Teismo teisėjas, 44-ojo skyriaus vadovas. Setad-e Dieh fondo generalinio direktoriaus pavaduotojas. Mašhado revoliucinio teismo vyriausiasis teisėjas (2001–2011 m.). Jo jurisdikcijos teismo procesai buvo vykdomi skubiai ir uždaruose teismo posėdžiuose, negerbiant kaltinamųjų pagrindinių teisių. Kadangi sprendimai dėl egzekucijų buvo priimami en masse (iki 550 sprendimų nuo 2009 m. vasaros iki 2011 m. vasaros), mirties bausmės buvo skiriamos tinkamai nesilaikant teisingo nagrinėjimo procedūrų.
                        
                        
                           2011 4 12
                        
                     
                           29.
                        
                        
                           BOZORGNIA Mostafa
                        
                        
                           Lytis: vyras
                        
                        
                           Evin kalėjimo 350 kameros vadas. Ne vieną kartą naudojo pernelyg didelį smurtą prieš kalinius.
                        
                        
                           2011 4 12
                        
                     
                           30.
                        
                        
                           ESMAILI Gholam-Hossein
                        
                        
                           Lytis: vyras
                        
                        
                           Teisminių institucijų atstovas spaudai nuo 2019 m. balandžio mėn. Buvęs Teherano teisminių institucijų vadovas. Buvęs Irano kalėjimų organizacijos vadovas. Eidamas šias pareigas jis prisidėjo prie politinių protestų dalyvių masinio sulaikymo ir padėjo nuslėpti prievartos veiksmus įkalinimo sistemoje.
                        
                        
                           2011 4 12
                        
                     
                           31.
                        
                        
                           SEDAQAT (dar žinomas kaip Sedaghat) Farajollah
                        
                        
                           Lytis: vyras
                        
                        
                           Teherano Generalinės kalėjimų administracijos sekretoriaus pavaduotojas. Evin kalėjimo (Teheranas) vadovas iki 2010 m. spalio mėn., kai buvo vykdomas kankinimas. Jis buvo prižiūrėtojas; dažnai grasino ir darė spaudimą kaliniams.
                        
                        
                           2011 4 12
                        
                     
                           32.
                        
                        
                           ZANJIREI Mohammad-Ali
                        
                        
                           Lytis: vyras
                        
                        
                           Irano kalėjimų organizacijos vadovo vyresnysis patarėjas ir pavaduotojas, atsakingas už rimtus žmogaus teisių pažeidimus, nukreiptus prieš kalinius. Administravo sistemą, kurioje kaliniai kentė prievartą, kankinimus bei nežmonišką/žeminantį elgesį ir buvo laikomi labai prastomis gyvenimo sąlygomis.
                        
                        
                           2011 4 12
                        
                     
                           33.
                        
                        
                           ABBASZADEH MESHKINI, Mahmoud
                        
                        
                           Lytis: vyras
                        
                        
                           Patarėjas prie Irano Aukščiausiosios žmogaus teisių tarybos. Buvęs Aukščiausiosios žmogaus teisių tarybos sekretorius. Buvęs Ilamo provincijos gubernatorius. Buvęs Vidaus reikalų ministerijos politinis direktorius. Kaip Politinių partijų ir grupių veiklos įstatymo 10 straipsnio komiteto vadovas buvo atsakingas už leidimų rengti demonstracijas ir kitus viešus renginius išdavimą ir politinių partijų registravimą.
                           2010 m. sustabdė dviejų su Mousavi susijusių reformistinių politinių partijų – Islamiškojo Irano dalyvavimo fronto ir Islamo revoliucijos mudžahedinų organizacijos – veiklą. Nuo 2009 m. nuosekliai ir nuolat draudė visus nevyriausybinius susibūrimus, taigi neleido naudotis konstitucine teise protestuoti; todėl, pažeidžiant teisę į susirinkimų laisvę, buvo suimta daug taikių demonstrantų.
                           2009 m. jis taip pat uždraudė opozicijai surengti gedulo ceremoniją asmenims, žuvusiems protestų dėl prezidento rinkimų metu, pagerbti.
                        
                        
                           2011 10 10
                        
                     
                           34.
                        
                        
                           AKBARSHAHI Ali-Reza
                        
                        
                           Lytis: vyras
                        
                        
                           Buvęs Irano narkotikų kontrolės centro (dar žinomo kaip kovos su narkotikais centras) generalinis direktorius. Buvęs Teherano policijos vadas. Jo vadovaujamos policijos pajėgos buvo atsakingos už teismo nesankcionuotą prievartą prieš įtariamuosius jų suėmimo ir ikiteisminio kalinimo metu. 2009 m. birželio mėn. Teherano policija taip pat dalyvavo reiduose prieš Teherano universiteto bendrabučius, kurių metu, Irano Parlamento (Majlis) komisijos duomenimis, policija ir Basij pajėgos sužeidė daugiau nei 100 studentų. Šiuo metu – geležinkelių policijos vadas.
                        
                        
                           2011 10 10
                        
                     
                           35.
                        
                        
                           AKHARIAN Hassan
                        
                        
                           Lytis: vyras
                        
                        
                           Radžaišaro kalėjimo (Karadžas) 1 bloko viršininkas iki 2010 m. liepos mėn. Keletas buvusių kalinių pranešė, kad jis naudoja kankinimus, taip pat yra davęs nurodymus, kad kaliniai negalėtų gauti medicininės pagalbos. Vieno Radžaišaro kalėjimo kalinio apklausos duomenimis, visi kalėjimo prižiūrėtojai jį smarkiai mušė ir H. Akharian apie tai buvo žinoma. Taip pat pranešama apie mažiausiai vieną netinkamo elgesio su kalinamuoju (Mohsen Beikvand) atvejį ir jo mirtį H. Akharian vadovavimo laikotarpiu. M. Beikvand mirė 2010 m. rugsėjo mėn. Kitų kalinių tvirtinimu, tikėtina, kad jis buvo nužudytas Hassan Akharian nurodymu.
                        
                        
                           2011 10 10
                        
                     
                           36.
                        
                        
                           AVAEE Seyyed Ali-Reza (dar žinomas kaip: AVAEE Seyyed Alireza)
                        
                        
                           Lytis: vyras
                        
                        
                           Teisingumo ministras. Buvęs Specialiųjų tyrimų biuro direktorius. Iki 2016 m. liepos mėn. – vidaus reikalų ministro pavaduotojas ir viešojo registro vadovas. Nuo 2014 m. balandžio mėn. – Teisėjų drausminio teismo patarėjas. Buvęs Teherano teisminių institucijų pirmininkas. Būdamas Teherano teisminių institucijų pirmininku, buvo atsakingas už žmogaus teisių pažeidimus, savavališkus areštus, draudimą kaliniams naudotis savo teisėmis ir didelį egzekucijų skaičių.
                        
                        
                           2011 10 10
                        
                     
                           37.
                        
                        
                           BANESHI Jaber
                        
                        
                           Lytis: vyras
                        
                        
                           Širazo Apeliacinio teismo (22 poskyris) pirmininkas (nuo 2011 m. lapkričio mėn.). Širazo prokuroras iki 2011 m. spalio mėn. 2008 m. buvo prokuroru sprogdinimų Širaze byloje, kuria režimas pasinaudojo tam, kad nuteistų mirties bausme kitus nesusijusius asmenis. Jis skyrė mirties bausmes ir kitas griežtas bausmes mažumų atstovams, tokiu būdu pažeisdamas jų, inter alia, žmogaus teises į teisingą bylos nagrinėjimą ir teisę nebūti savavališkai sulaikytiems.
                        
                        
                           2011 10 10
                        
                     
                           38.
                        
                        
                           FIRUZABADI Maj-Gen Dr Seyyed Hasan (dar žinomas kaip: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)
                        
                        
                           Gimimo vieta: Mashhad (Mašadas)
                           Gimimo data: 1951 2 3
                           Lytis: vyras
                        
                        
                           Irano ginkluotųjų pajėgų štabo viršininkas (1989–2016 m.); eidamas šias pareigas jis buvo vyriausiasis karo vadas, atsakingas už vadovavimą visiems kariniams daliniams ir politikai, įskaitant Islamo revoliucijos gvardiją ir policiją. 2009 m. jo oficialiai vadovaujamos pajėgos vykdė žiaurias represijas prieš taikius protestuotojus, taip pat masinį sulaikymą.
                           Šiuo metu – Aukščiausiojo Vadovo karinis patarėjas ir Aukščiausiosios nacionalinės saugumo tarybos ir Tikslingumo nustatymo tarybos narys.
                        
                        
                           2011 10 10
                        
                     
                           39.
                        
                        
                           GANJI Mostafa Barzegar
                        
                        
                           Lytis: vyras
                        
                        
                           Qom (Komo) generalinis prokuroras (2008–2017 m.), šiuo metu – Kalėjimų generalinio direktorato vadovas. Jis buvo atsakingas už dešimčių pažeidėjų savavališką sulaikymą Kome ir blogą elgesį su jais. Prisidėjo prie sunkaus teisės į tinkamą procesą pažeidimo ir prie neproporcingo bei vis dažnesnio mirties bausmės taikymo, taip pat prie to, kad 2009–2010 m. labai padaugėjo egzekucijų.
                        
                        
                           2011 10 10
                        
                     
                           40.
                        
                        
                           HABIBI Mohammad Reza
                        
                        
                           Lytis: vyras
                        
                        
                           Isfahano generalinis prokuroras. Buvęs Teisingumo ministerijos biuro Yazd (Jazde) vadovas. Buvęs Isfahano prokuroro pavaduotojas. Prisidėjo prie teismo procesų, kuriuose kaltinamiesiems buvo neleista pasinaudoti teise į teisingą bylos nagrinėjimą, pvz., 2010 m. kovo mėn. vykusio Abdollah Fathi teismo proceso metu M. R. Habibi neatsižvelgė į jo teisę būti išklausytam ir į jo psichikos sveikatos problemas, o 2011 m. gegužės mėn. Abdollah Fathi buvo įvykdyta mirties bausmė. Todėl jis prisidėjo prie sunkaus teisės į teisingą bylos nagrinėjimą pažeidimo, taip pat prie to, kad 2011 m. labai padaugėjo egzekucijų.
                        
                        
                           2011 10 10
                        
                     
                           41.
                        
                        
                           HEJAZI Mohammad
                        
                        
                           Gimimo vieta: Ispahan (Isfahanas)
                           Gimimo data: 1956 m.
                           Lytis: vyras
                        
                        
                           Islamo revoliucijos gvardijos generolas, atliko svarbų vaidmenį bauginant Irano „priešus“ ir jiems grasinant. Buvęs Islamo revoliucijos gvardijos Sarollah korpuso Teherane vadas ir buvęs Basij pajėgų vadas, jis atliko vieną iš svarbiausių vaidmenų po rinkimų taikant represines priemones protestų dalyviams 2009 m.
                        
                        
                           2011 10 10
                        
                     
                           43.
                        
                        
                           JAVANI Yadollah
                        
                        
                           Lytis: vyras
                        
                        
                           Islamo revoliucijos gvardijos vado pavaduotojas, atsakingas už politinius reikalus. Daug kartų kėsinosi suvaržyti žodžio ir kalbėjimo laisvę darydamas viešus pareiškimus, kuriais rėmė protesto dalyvių ir disidentų sulaikymus ir bausmes. Jis yra vienas iš pirmųjų aukšto rango pareigūnų, kurie 2009 m. reikalavo suimti Moussavi, Karroubi ir Khatami. Rėmė metodų, kuriais pažeidžiama teisė į teisingą bylos nagrinėjimą, be kita ko, viešų prisipažinimų, naudojimą, ir prieš teismo procesą viešino kvotų turinį. Iš įrodymų taip pat matyti, kad jis toleravo smurto naudojimą prieš protestų dalyvius, ir, labai tikėtina, kad, būdamas tikruoju Islamo revoliucijos gvardijos nariu, žinojo, kad naudojami žiaurūs tardymo metodai siekiant išgauti prisipažinimą.
                        
                        
                           2011 10 10
                        
                     
                           44.
                        
                        
                           JAZAYERI Massoud
                        
                        
                           Lytis: vyras
                           Laipsnis: brigados generolas
                        
                        
                           Irano ginkluotųjų pajėgų jungtiniame kariniame štabe brigados generolas Massoud Jazayeri buvo štabo viršininko pavaduotojas, atsakingas už kultūros ir žiniasklaidos reikalus (dar žinomas kaip Valstybės gynybos viešųjų reikalų štabas). Būdamas štabo viršininko pavaduotoju, aktyviai prisidėjo vykdant represijas 2009 m. protestų metu. Laikraščiui „Kayhan“ duotame interviu įspėjo, kad daugelio Irane ir už jo ribų esančių protesto dalyvių tapatybė yra nustatyta ir tinkamu laiku prieš juos bus imtasi veiksmų.
                           Jis atvirai ragino imtis represijų prieš tuos, kurie teikia duomenis užsienio žiniasklaidai, ir prieš Irano opoziciją. 2010 m. paprašė Vyriausybės priimti griežtesnius įstatymus prieš iraniečius, kurie bendradarbiauja su užsienio žiniasklaidos šaltiniais.
                        
                        
                           2011 10 10
                        
                     
                           45.
                        
                        
                           JOKAR Mohammad Saleh
                        
                        
                           Lytis: vyras
                        
                        
                           Revoliucijos gvardijos vado pavaduotojas, atsakingas už parlamento reikalus. Nuo 2011 iki 2016 m. Yazd (Jazdo) provincijos parlamentinis atstovas ir parlamentinio nacionalinio saugumo ir užsienio politikos komiteto narys. Buvęs Studentų Basij pajėgų vadas.
                           Eidamas šias pareigas aktyviai dalyvavo malšinant protestus ir indoktrinuojant vaikus ir jaunimą, kad toliau būtų slopinama žodžio laisvė ir nuomonių skirtumai. Būdamas parlamentinio nacionalinio saugumo ir užsienio politikos komiteto nariu viešai rėmė opozicijos prieš Vyriausybę slopinimą.
                        
                        
                           2011 10 10
                        
                     
                           46.
                        
                        
                           KAMALIAN Behrouz
                           (dar žinomas kaip: Hackers Brain, Behrooz_Ice)
                        
                        
                           Gimimo vieta: Tehran (Teheranas) (Iranas)
                           Gimimo data: 1983 m.
                           Lytis: vyras
                        
                        
                           „Ashiyaneh“ kibernetinės grupuotės, susijusios su Irano režimu, vadovas. Behrouz Kamalian įsteigta „Ashiyaneh Digital Security“ grupuotė yra atsakinga už intensyvius kibernetinius išpuolius prieš vidaus oponentus bei reformistus ir užsienio institucijas. B. Kamalian įsteigta „Ashiyaneh“ organizacija savo veikla padėjo režimui taikyti represines priemones prieš opoziciją, todėl buvo padaryta daug šiurkščių žmogaus teisių pažeidimų.
                        
                        
                           2011 10 10
                        
                     
                           47.
                        
                        
                           KHALILOLLAHI Moussa (dar žinomas kaip: KHALILOLLAHI Mousa, ELAHI Mousa Khalil)
                        
                        
                           Lytis: vyras
                        
                        
                           Tebrizo prokuroras. Dalyvavo Sakineh Mohammadi-Ashtiani byloje ir prisidėjo prie sunkių teisės į tinkamą procesą pažeidimų.
                        
                        
                           2011 10 10
                        
                     
                           48.
                        
                        
                           MAHSOULI Sadeq (dar žinomas kaip: MAHSULI, Sadeq)
                        
                        
                           Gimimo vieta: Oroumieh (Urmija) (Iranas)
                           Gimimo data: 1959–1960 m.
                           Lytis: vyras
                        
                        
                           Buvusio prezidento Mahmoud Ahmadinejad patarėjas ir dabartinis Tikslingumo nustatymo tarybos narys ir Atkaklumo fronto vado pavaduotojas. 2009–2011 m. gerovės ir socialinės apsaugos ministras. Iki 2009 m. rugpjūčio mėn. – vidaus reikalų ministras. Būdamas vidaus reikalų ministru, S. Mahsouli vadovavo visoms policijos pajėgoms, Vidaus reikalų ministerijos saugumo agentams ir civiliais drabužiais apsirengusiems agentams. Jo vadovaujamos pajėgos buvo atsakingos už Teherano universiteto bendrabučių užpuolimą 2009 m. birželio 14 d. ir studentų kankinimą ministerijos rūsyje (liūdnai pagarsėjusiame rūsio 4 aukšte). Kiti protestuotojai patyrė didelį smurtą Kahrizak (Karizako) įkalinimo įstaigoje, kuriai vadovavo S. Mahsouli vadovaujamos policijos pajėgos.
                        
                        
                           2011 10 10
                        
                     
                           49.
                        
                        
                           MALEKI Mojtaba
                        
                        
                           Lytis: vyras
                        
                        
                           Teisingumo ministerijos vadovo pavaduotojas Khorasan Razavi (Razavi Chorasano) provincijoje. Buvęs Kermanshah (Kermanšacho) prokuroras. Jis prisidėjo prie daugelio mirties bausmės skyrimo atvejų, be kita ko, palaikė kaltinimą nagrinėjant septynių kalinių bylas; jie buvo nuteisti už prekybą narkotikais ir tą pačią dieną (2010 m. sausio 3 d.) pakarti Kermanšacho centriniame kalėjime.
                        
                        
                           2011 10 10
                        
                     
                           50.
                        
                        
                           OMIDI Mehrdad (dar žinomas kaip: Reza; OMIDI Reza)
                        
                        
                           Lytis: vyras
                        
                        
                           Policijos VI skyriaus, tyrimų departamento vadovas. Buvęs Irano policijos žvalgybos tarnybos vadovas. Buvęs Irano policijos kompiuterinių nusikaltimų skyriaus vadovas. Jis buvo atsakingas už tūkstančius tyrimų ir kaltinimų reformistams ir politiniams oponentams dėl naudojimosi internetu. Taigi, jis buvo atsakingas už šiurkščius žmogaus teisių pažeidimus vykdant represijas prieš asmenis, atvirai ginančius savo teisėtas teises, įskaitant saviraiškos laisvę, 2009 m. vykusio žaliojo judėjimo metu ir po to.
                        
                        
                           2011 10 10
                        
                     
                           51.
                        
                        
                           SALARKIA Mahmoud
                        
                        
                           Lytis: vyras
                           Buvęs Teherano futbolo klubo „Persepolis“ direktorius
                        
                        
                           Buvęs Teherano benzino ir transporto komisijos vadovas. 2009 m. vykdytų represijų metu buvo Teherano generalinio prokuroro pavaduotojas kalėjimų reikalams. Eidamas Teherano generalinio prokuroro pavaduotojo kalėjimų reikalams pareigas jis buvo tiesiogiai atsakingas už daugelį orderių nekaltiems taikiems protesto dalyviams ir aktyvistams suimti išdavimą. Iš daugelio žmogaus teisių gynėjų pranešimų matyti, kad beveik visi sulaikytieji įvairios trukmės laikotarpius jo nurodymu buvo laikomi be teisės susirašinėti, negalėdami susisiekti su savo advokatais ar šeimos nariais ir nepareiškiant jiems kaltinimų, dažnai tokiomis sąlygomis, kurios prilygintinos prievartiniam dingimui. Jų šeimoms dažnai nebūdavo pranešama apie sulaikymą. Šiuo metu jis dirba advokatu.
                        
                        
                           2011 10 10
                        
                     
                           52.
                        
                        
                           KHODAEI SOURI Hojatollah
                        
                        
                           Gimimo vieta: Selseleh (Selselė) (Iranas)
                           Gimimo data: 1964 m.
                           Lytis: vyras
                        
                        
                           Nacionalinio saugumo ir užsienio politikos komiteto narys. Lorestano provincijos parlamentinis atstovas. Parlamentinės užsienio ir saugumo politikos komisijos narys. Evino kalėjimo vadovas iki 2012 m. H. Souri einant Evino kalėjimo vadovo pareigas, kankinimas ten buvo įprasta praktika. 209 bloke daugelis aktyvistų buvo laikomi už taikią pasipriešinimo valdančiajai Vyriausybei veiklą.
                        
                        
                           2011 10 10
                        
                     
                           53.
                        
                        
                           TALA Hossein (dar žinomas kaip: TALA Hosseyn)
                        
                        
                           Lytis: vyras
                        
                        
                           Eslamshahr meras. Buvęs Irano parlamento narys. Buvęs Teherano provincijos generalgubernatorius (Farmandar) (iki 2010 m. rugsėjo mėn.), jis buvo atsakingas už policijos pajėgų įsikišimą ir represijas prieš demonstrantus. 2010 m. gruodžio mėn. gavo apdovanojimą už savo vaidmenį po rinkimų vykusiose represijose.
                        
                        
                           2011 10 10
                        
                     
                           54.
                        
                        
                           TAMADDON Morteza (dar žinomas kaip: TAMADON Morteza)
                        
                        
                           Gimimo vieta: Shahr Kord-Isfahan (Šahre Kordas - Isfahanas)
                           Gimimo data: 1959 m.
                           Lytis: vyras
                        
                        
                           Buvęs Teherano provincijos Viešojo saugumo tarybos vadovas. Buvęs Islamo revoliucijos gvardijos Teherano provincijos generalgubernatorius. Kaip gubernatoriui ir Teherano provincijos Viešojo saugumo tarybos vadovui, jam teko visa atsakomybė už visą Islamo revoliucijos gvardijos represinę veiklą Teherano provincijoje, įskaitant susidorojimą su politinių protestų dalyviais nuo 2009 m. birželio mėn. Šiuo metu – Khajeh Nasireddin Tusi technologijų universiteto tarybos narys.
                        
                        
                           2011 10 10
                        
                     
                           55.
                        
                        
                           ZEBHI Hossein
                        
                        
                           Lytis: vyras
                        
                        
                           Aukščiausiojo Teismo patarėjo pirmasis pavaduotojas teisminių institucijų klausimais ir Aukščiausiojo Teismo teisėjas. Irano generalinio prokuroro pavaduotojas (2007–2015 m.). Eidamas šias pareigas buvo atsakingas už teismo bylas, iškeltas po 2009 m. protestų, vykusių po rinkimų, kurios buvo nagrinėjamos pažeidžiant žmogaus teises. Eidamas šias pareigas jis taip pat toleravo perdėtas bausmes už su narkotikais susijusius nusikaltimus.
                        
                        
                           2011 10 10
                        
                     
                           56.
                        
                        
                           BAHRAMI Mohammad- Kazem
                        
                        
                           Lytis: vyras
                        
                        
                           Administracinio teisingumo teismo pirmininkas. Būdamas ginkluotųjų pajėgų teisminės institucijos vadovu prisidėjo vykdant represijas prieš taikius demonstrantus 2009 m.
                        
                        
                           2011 10 10
                        
                     
                           57.
                        
                        
                           HAJMOHAM- MADI Aziz (dar žinomas kaip Aziz Hajmohammadi, Noorollah Azizmohammadi)
                        
                        
                           Gimimo vieta: Tehran (Teheranas) (Iranas)
                           Gimimo data: 1948 m.
                           Lytis: vyras
                        
                        
                           Teherano provincijos baudžiamojo teismo teisėjas. Nuo 1971 m. dirbdamas teisminėms institucijoms, jis buvo susijęs su keliais demonstrantų teismo procesais, inter alia, Abdol-Reza Ghanbari, 2010 m. sausio mėn. suimto ir už savo politinę veiklą mirties bausme nuteisto mokytojo bylą.
                        
                        
                           2011 10 10
                        
                     
                           58.
                        
                        
                           BAGHERI Mohammad- Bagher
                        
                        
                           Lytis: vyras
                        
                        
                           Aukščiausiojo teismo teisėjas nuo 2015 m. gruodžio mėn. Buvęs Pietų Chorasano provincijos teismų administracijos pirmininko pavaduotojas, atsakingas už nusikaltimų prevenciją. Jis 2011 m. birželio mėn. pripažino, kad 2010 m. kovo mėn. – 2011 m. kovo mėn. egzekucijos įvykdytos 140 asmenų, tačiau įtariama, kad tą patį laikotarpį toje pačioje Pietų Chorasano provincijoje buvo dar 100 kitų atvejų, apie kuriuos nepranešta nei šeimoms, nei advokatams. Todėl jis prisidėjo prie sunkaus teisės į teisingą bylos nagrinėjimą pažeidimo, taip pat prie daugelio mirties bausmių.
                        
                        
                           2011 10 10
                        
                     
                           59.
                        
                        
                           BAKHTIARI Seyyed Morteza
                        
                        
                           Gimimo vieta: Mashhad (Mašhadas) (Iranas)
                           Gimimo data: 1952 m.
                           Lytis: vyras
                        
                        
                           Imam Khomeini paramos fondo pirmininkas (nuo 2019 m. liepos mėn.). Buvęs Imam Reza šventyklos (angl. Imam Reza shrine) prižiūrėtojo pavaduotojas. Buvęs Specialiojo dvasinio tribunolo pareigūnas. Buvęs teisingumo ministras (2009–2013 m.). Jam būnant teisingumo ministru sąlygos Irano kalėjimuose gerokai pablogėjo ir nebeatitiko pripažintų tarptautinių standartų, taip pat paplito blogas elgesys su kaliniais. Be to, jis atliko itin svarbų vaidmenį bauginant ir persekiojant Irano diasporą, nes paskelbė apie specialaus teismo, kuriam pavesta nagrinėti už šalies ribų gyvenančių iraniečių bylas, sukūrimą. Jo vadovavimo metu taip pat smarkiai padidėjo mirties bausmės įvykdymo atvejų skaičius Irane, įskaitant Vyriausybės nepaskelbtus slaptus mirties bausmės vykdymo atvejus ir mirties bausmės vykdymą už su narkotikais susijusius nusikaltimus.
                        
                        
                           2011 10 10
                        
                     
                           60.
                        
                        
                           HOSSEINI Dr Mohammad (dar žinomas kaip: HOSSEYNI, Dr Seyyed Mohammad; Seyed, Sayyed ir Sayyid)
                        
                        
                           Gimimo vieta: Rafsanjan (Rafsandžanas), Kerman (Kermanas)
                           Gimimo data: 1961 m.
                           Lytis: vyras
                        
                        
                           Buvusio prezidento Mahmoud Ahmadinejad patarėjas ir YEKTA radikalios politinės frakcijos atstovas. Kultūros ir islamiškojo mokymo ministras (2009–2013 m.). Buvęs Islamo revoliucijos gvardijos narys, prisidėjo prie represijų prieš žurnalistus.
                        
                        
                           2011 10 10
                        
                     
                           61.
                        
                        
                           MOSLEHI Heydar (dar žinomas kaip: MOSLEHI Heidar; MOSLEHI Haidar)
                        
                        
                           Gimimo vieta: Isfahan (Isfahanas) (Iranas)
                           Gimimo data: 1956 m.
                           Lytis: vyras
                        
                        
                           Irano ginkluotųjų pajėgų vyriausiojo vado Ideologinio ir politinio biuro atstovas (nuo 2018 m.). Buvęs Islamo revoliucijos gvardijos aukščiausiojo teismo patarėjas. Organizacijos, atsakingos už leidinius apie dvasininkų vaidmenį karo metu, vadovas. Buvęs žvalgybos ministras (2009–2013 m.). Jo vadovaujama Žvalgybos ministerija toliau vykdė dažnus savavališkus protestų dalyvių ir disidentų sulaikymus ir persekiojimą. Žvalgybos ministerija administruoja Evino kalėjimo 209 bloką, kuriame už taikią pasipriešinimo valdančiajai Vyriausybei veiklą kalinama daug aktyvistų. Žvalgybos ministerijos tardytojai 209 bloke kalinamus asmenis muša ir naudoja prieš juos psichologinę bei seksualinę prievartą.
                        
                        
                           2011 10 10
                        
                     
                           62.
                        
                        
                           ZARGHAMI Ezzatollah
                        
                        
                           Gimimo vieta: Dezful (Dezfulas) (Iranas)
                           Gimimo data: 1959 m. liepos 22 d.
                           Lytis: vyras
                        
                        
                           Aukščiausiosios kibernetinės erdvės tarybos ir Kultūrinės revoliucijos tarybos narys. Buvęs Irano Islamo Respublikos valstybinio transliuotojo (IRIB) vadovas (iki 2014 m. lapkričio mėn.). Eidamas pareigas IRIB, buvo atsakingas už visus programų sudarymo sprendimus. 2009 m. rugpjūčio mėn. ir 2011 m. gruodžio mėn. IRIB transliavo prievarta išgautus sulaikytųjų prisipažinimus ir kelis „parodomuosius procesus“. Tokiais veiksmais akivaizdžiai pažeidžiamos tarptautinės nuostatos dėl teisingo teismo proceso ir teisės į tinkamą procesą.
                        
                        
                           2012 3 23
                        
                     
                           63.
                        
                        
                           TAGHIPOUR Reza
                        
                        
                           Gimimo vieta: Maragheh (Maragė) (Iranas)
                           Gimimo data: 1957 m.
                           Lytis: vyras
                        
                        
                           Aukščiausiosios kibernetinės erdvės tarybos narys. Teherano miesto tarybos narys. Buvęs informacijos ir ryšių ministras (2009–2012 m.).
                           Eidamas informacijos ministro pareigas jis buvo vienas iš aukščiausių pareigūnų, atsakingų už cenzūrą, taip pat už veiklos internete ir visų rūšių ryšių (ypač mobiliaisiais telefonais) kontrolę. Apklausdami politinius kalinius, tardytojai naudoja jų asmens duomenis, laiškus ir ryšių informaciją. Kelis kartus po 2009 m. prezidento rinkimų ir vykstant gatvės demonstracijoms, buvo atjungtos mobiliojo ryšio linijos ir užblokuotas tekstinių pranešimų siuntimas, slopinami palydovinės televizijos kanalai, sustabdytas arba bent jau sulėtintas vietos interneto ryšio paslaugų teikimas.
                        
                        
                           2012 3 23
                        
                     
                           64.
                        
                        
                           KAZEMI Toraj
                        
                        
                           Lytis: vyras
                        
                        
                           ES paskirtos Kovos su elektroniniais nusikaltimais policijos Teherano metropolio skyriaus vadovas Eidamas šias pareigas jis paskelbė Vyriausybei dirbančių įsilaužėlių verbavimo kampaniją, kad būtų geriau kontroliuojama internete skleidžiama informacija ir trikdomas „kenksmingų“ interneto svetainių veikimas.
                        
                        
                           2012 3 23
                        
                     
                           65.
                        
                        
                           LARIJANI Sadeq
                        
                        
                           Gimimo vieta: Najaf (Nadžafas) (Irakas)
                           Gimimo data: 1960 m. arba 1961 m. rugpjūčio mėn.
                           Lytis: vyras
                        
                        
                           2018 m. gruodžio 29 d. paskirtas Tikslingumo nustatymo tarybos vadovu. Teisminių institucijų vadovas nuo 2009 m. Teisminių institucijų vadovas turi patvirtinti ir pasirašyti visas qisas (atpildo bausmes), hodoud (bausmes už nusikaltimus Dievui) ir ta’zirat (bausmes už nusikaltimus valstybei). Tai, be kita ko, apima nuosprendžius, kuriais skiriama mirties bausmė, plakimas ir galūnių nupjovimas. Eidamas šias pareigas, jis asmeniškai pasirašė daug mirties nuosprendžių, prieštaraujančių tarptautiniams standartams, įskaitant nuosprendžius dėl užmėtymo akmenimis, dėl mirties bausmės įvykdymo pakariant ir pasmaugiant, dėl mirties bausmės vykdymo nepilnamečiams ir dėl viešo mirties bausmių vykdymo, pvz., dėl kalinių pakorimo ant tiltų tūkstantinių minių akivaizdoje. Todėl jis prisidėjo prie daugelio egzekucijų. Jis taip pat leido vykdyti nuosprendžius dėl fizinių bausmių, pvz., nupjauti galūnes ir lašinti rūgštį į nuteistųjų akis. Sadeq Larijani pradėjus eiti pareigas, itin padidėjo politinių kalinių, žmogaus teisių gynėjų ir mažumų atstovų savavališkų sulaikymų skaičius. Sadeq Larijani taip pat yra atsakingas už sistemingus teisės į teisingą bylos nagrinėjimą pažeidimus Irano teisminiame procese.
                        
                        
                           2012 3 23
                        
                     
                           66.
                        
                        
                           MIRHEJAZI Ali
                        
                        
                           Lytis: vyras
                        
                        
                           Priklauso Aukščiausiojo Vadovo artimiausių asmenų ratui ir yra vienas iš asmenų, atsakingų už protestų malšinimo, vykdomo nuo 2009 m., planavimą, taip pat yra susijęs su asmenimis, atsakingais už protestų malšinimą.
                        
                        
                           2012 3 23
                        
                     
                           67.
                        
                        
                           SAEEDI Ali
                        
                        
                           Lytis: vyras
                        
                        
                           Visą laiką tarnavęs Islamo revoliucijos gvardijoje (tiksliau – jos žvalgybos tarnyboje), nuo 1995 m. yra Aukščiausiojo Vadovo atstovas Islamo revoliucijos gvardijoje. Eidamas šias oficialias pareigas, jis yra itin svarbus asmuo, siejantis iš Aukščiausiojo Vadovo administracijos perduodamus įsakymus ir Islamo revoliucijos gvardijos represinį mechanizmą.
                        
                        
                           2012 3 23
                        
                     
                           68.
                        
                        
                           RAMIN Mohammad-Ali
                        
                        
                           Gimimo vieta: Dezful (Dezfulas) (Iranas)
                           Gimimo data: 1954 m.
                           Lytis: vyras
                        
                        
                           Pasaulinio Holokausto fondo, įsteigto 2006 m. įvykusioje Tarptautinėje pasaulinio Holokausto vertinimo peržiūros konferencijoje, už kurios surengimą Irano Vyriausybės vardu buvo atsakingas M. A. Ramin, Generalinis sekretorius. Iki 2013 m. gruodžio mėn. ėjo už spaudą atsakingo viceministro pareigas, todėl buvo pagrindinis už cenzūrą atsakingas asmuo; tiesiogiai atsakingas už daugelio reformas remiančių spaudos leidinių („Etemad“, „Etemad-e Melli“, „Shargh“ ir kt.) uždarymą, nepriklausomos spaudos profesinės sąjungos uždarymą, žurnalistų bauginimą arba suėmimus.
                        
                        
                           2012 3 23
                        
                     
                           69.
                        
                        
                           MORTAZAVI Seyyed Solat
                        
                        
                           Gimimo vieta: Farsan (Farsanas), Tchar Mahal-o-Bakhtiari (Čeharmehalio ir Baktiarijos provincija) (Pietų) (Iranas)
                           Gimimo data: 1967 m.
                           Lytis: vyras
                        
                        
                           Iki 2019 m. lapkričio mėn. fondo „Astan Qods Razavi“ Teherano padalinio direktorius. Buvęs antro didžiausio Irano miesto Mašhado, kuriame reguliariai viešai vykdomos egzekucijos, meras. Buvęs vidaus reikalų viceministras, atsakingas už politinius reikalus, paskirtas 2009 m. Eidamas šias pareigas buvo atsakingas už vadovavimą represijoms prieš asmenis, ginančius savo teisėtas teises, įskaitant saviraiškos laisvę. Vėliau paskirtas Irano rinkimų komisijos vadovu 2012 m. parlamento rinkimams ir 2013 m. prezidento rinkimams.
                        
                        
                           2012 3 23
                        
                     
                           73.
                        
                        
                           FAHRADI Ali
                        
                        
                           Lytis: vyras
                        
                        
                           Teisingumo ministerijos Teherane Teisės reikalų inspekcijos ir Viešosios inspekcijos vadovo pavaduotojas. Buvęs Karaj (Karadžo) prokuroras. Atsakingas už šiurkščius žmogaus teisių pažeidimus, be kita ko, palaikė kaltinimą teismo procesuose, kuriuose buvo paskirta mirties bausmė. Jo buvimo prokuroru laikotarpiu Karadžo regione įvykdyta daug mirties bausmės nuosprendžių.
                        
                        
                           2012 3 23
                        
                     
                           74.
                        
                        
                           REZVANMA- NESH Ali
                        
                        
                           Lytis: vyras
                        
                        
                           Karadžo provincijos Alborz (Alborzo) regiono prokuroro pavaduotojas. Atsakingas už sunkius žmogaus teisių pažeidimus, be kita ko, buvo susijęs su mirties bausmės įvykdymu nepilnamečiui.
                        
                        
                           2012 3 23
                        
                     
                           75.
                        
                        
                           RAMEZANI Gholamhossein
                        
                        
                           Lytis: vyras
                        
                        
                           Nuo 2011 m. Gynybos ministerijos žvalgybos vadas; 2009 m. lapkričio mėn.–2011 m. kovo mėn.: Islamo revoliucijos gvardijos žvalgybos vadas; 2008 m. kovo mėn.–2009 m. lapkričio mėn.: Islamo revoliucijos gvardijos žvalgybos vado pavaduotojas; 2006 m. balandžio mėn.–2008 m. kovo mėn.: Islamo revoliucijos gvardijos apsaugos ir žvalgybos vadas. Dalyvavo slopinant žodžio laisvę, be kita ko, susijęs su asmenimis, atsakingais už tinklaraštininkų/žurnalistų suėmimus 2004 m.; taip pat pranešama, kad dalyvavo malšinant 2009 m. protestus po rinkimų.
                        
                        
                           2012 3 23
                        
                     
                           76.
                        
                        
                           SADEGHI Mohamed
                        
                        
                           Lytis: vyras
                        
                        
                           Pulkininkas, Islamo revoliucijos gvardijos techninės ir kibernetinės žvalgybos vado pavaduotojas, Islamo revoliucijos gvardijoje atsakingas už analizės centrą ir kovą su organizuotu nusikalstamumu. Atsakingas už tinklaraštininkų/žurnalistų suėmimus ir kankinimus.
                        
                        
                           2012 3 23
                        
                     
                           77.
                        
                        
                           JAFARI Reza
                        
                        
                           Gimimo data: 1967 m.
                           Lytis: vyras
                        
                        
                           Nuo 2012 m. Teisėjų drausminio teismo patarėjas. „Nusikalstamo interneto turinio nustatymo komiteto“- įstaigos, atsakingos už interneto svetainių ir socialinės žiniasklaidos cenzūrą, narys. Buvęs specialios persekiojimo už elektroninius nusikaltimus tarnybos vadovas (2007–2012 m.). Buvo atsakingas už žodžio laisvės slopinimą, be kita ko, suimant ir kalinant tinklaraštininkus bei žurnalistus ir vykdant jų baudžiamąjį persekiojimą. Su sulaikytais elektroniniais nusikaltimais įtariamais asmenimis buvo blogai elgiamasi ir jiems nebuvo užtikrintas teisingas teismo procesas.
                        
                        
                           2012 3 23
                        
                     
                           78.
                        
                        
                           RESHTE- AHMADI Bahram
                        
                        
                           Lytis: vyras
                        
                        
                           Šiaurinės Teherano dalies bendrosios kompetencijos teismo teisėjas. Buvęs Teherano prokuratūros vadovas. Teherano provincijos Kalėjimų reikalų biuro vadovo pavaduotojas. Buvęs Teherano prokuroro pavaduotojas (iki 2013 m.). Jis vadovavo Evino baudžiamojo persekiojimo centrui. Buvo atsakingas už tai, kad žmogaus teisių gynėjams ir politiniams kaliniams nebuvo leidžiama naudotis savo teisėmis, įskaitant lankymo teisę bei kitas kalinių teises.
                        
                        
                           2012 3 23
                        
                     
                           79.
                        
                        
                           RASHIDI AGHDAM, Ali Ashraf
                        
                        
                           Lytis: vyras
                        
                        
                           Buvęs Evino kalėjimo vadovas, paskirtas 2012 m. viduryje. Jo vadovavimo laikotarpiu pablogėjo sąlygos kalėjime ir pranešama apie suintensyvėjusį netinkamą elgesį su kaliniais. 2012 m. spalio mėn. devynios kalinės paskelbė bado streiką protestuodamos dėl to, kad kalėjimo prižiūrėtojai pažeidžia jų teises ir žiauriai elgiasi.
                        
                        
                           2013 3 12
                        
                     
                           80.
                        
                        
                           KIASATI Morteza
                        
                        
                           Lytis: vyras
                        
                        
                           Ahvazo revoliucinio teismo (4 poskyris) teisėjas, paskyręs mirties bausmes keturiems politiniams kaliniams arabams: Taha Heidarian, Abbas Heidarian, Abd al-Rahman Heidarian (trys broliai) ir Ali Sharifi. Jie buvo sulaikyti, kankinami ir pakarti be tinkamo proceso. Šie atvejai ir tinkamo proceso nebuvimas buvo nurodyti JT specialiojo pranešėjo žmogaus teisių Irane klausimais 2012 m. rugsėjo 13 d. pranešime, JT Generalinio Sekretoriaus 2012 m. rugpjūčio 22 d. pranešime dėl Irano.
                        
                        
                           2013 3 12
                        
                     
                           81.
                        
                        
                           MOUSSAVI, Seyed Mohammad Bagher
                        
                        
                           Lytis: vyras
                        
                        
                           Ahvazo revoliucinio teismo (2 poskyris) teisėjas, 2012 m. kovo 17 d. paskyręs mirties bausmes penkiems ahvaziečiams arabams (Mohammad Ali Amouri, Hashem Sha’bani Amouri, Hadi Rashedi, Sayed Jaber Alboshoka, Sayed Mokhtar Alboshoka) už „nacionaliniam saugumui pavojingą veiklą“ ir „priešiškumą Dievui“. 2013 m. sausio 9 d. Irano Aukščiausiasis Teismas bausmes patvirtino. Šie penki asmenys daugiau nei metus buvo sulaikyti nepateikus kaltinimų, kankinami ir nuteisti be tinkamo proceso.
                        
                        
                           2013 3 12
                        
                     
                           82.
                        
                        
                           SARAFRAZ, Mohammad (Dr.) (dar žinomas kaip: Haj-agha Sarafraz)
                        
                        
                           Gimimo vieta: Tehran (Teheranas)
                           Gimimo data: apie 1963 m.
                           Gyvenamoji vieta: Tehran (Teheranas)
                           Lytis: vyras
                        
                        
                           Buvęs Kibernetinės erdvės aukščiausiosios tarybos narys. Buvęs „Islamic Republic of Iran Broadcasting“ (IRIB) pirmininkas (2014–2016 m.). Buvęs „IRIB World Service“ ir „Press TV“ vadovas, atsakingas už visus sprendimus dėl programų sudarymo. Glaudžiai susijęs su valstybės saugumo aparatu. Jam vadovaujant „Press TV“ kartu su IRIB bendradarbiavo su Irano saugumo tarnybomis bei prokurorais ir savaitinės programos Iran Today („Iranas šiandien“) metu transliavo prievarta išgautus sulaikytųjų prisipažinimus, įskaitant Irano ir Kanados žurnalisto bei filmų kūrėjo Maziar Bahari prisipažinimą. Nepriklausoma ryšių reguliavimo tarnyba OFCOM 2011 m. Jungtinėje Karalystėje skyrė 100 000  GBP baudą „Press TV“ už M. Bahari prisipažinimo, kuris buvo filmuojamas kalėjime naudojant prievartą prieš M. Bahari, transliavimą. Todėl M. Sarafraz bendradarbiavo pažeidžiant teisę į tinkamą procesą ir teisingą bylos nagrinėjimą.
                        
                        
                           2013 3 12
                        
                     
                           83.
                        
                        
                           JAFARI, Asadollah
                        
                        
                           Lytis: vyras
                        
                        
                           Būdamas Mazandarano provincijos prokuroru A. Jafari rekomendavo skirti mirties bausmę tose bylose, kuriose jis palaikė kaltinimą, todėl buvo skirta daug mirties bausmių, įskaitant viešas egzekucijas aplinkybėmis, kuriomis mirties bausmės skyrimas prieštarauja tarptautinei žmogaus teisių teisei, be kita ko, todėl, kad jos yra neproporcingos ir pernelyg griežtos. A. Jafari taip pat buvo atsakingas už neteisėtus bahajų sulaikymus ir jų teisių pažeidimus: nuo pirminio sulaikymo iki laikymo vienutėse Žvalgybos įkalinimo centre.
                        
                        
                           2013 3 12
                        
                     
                           84.
                        
                        
                           EMADI, Hamid Reza (dar žinomas kaip: Hamidreza Emadi)
                        
                        
                           Gimimo vieta: Hamedan (Hamedanas)
                           Gimimo data: apie 1973 m.
                           Gyvenamoji vieta: Tehran (Teheranas)
                           Darbo vieta: „Press TV“ būstinė, Teheranas.
                           Lytis: vyras
                        
                        
                           „Press TV“ Naujienų tarnybos direktorius. Buvęs „Press TV“ vyriausiasis prodiuseris.
                           Atsakingas už prievarta išgaunamų sulaikytųjų, įskaitant žurnalistus, politikos aktyvistus, kurdų ir arabų mažumų atstovus, prisipažinimų gamybą ir transliavimą, pažeidžiant tarptautiniu mastu pripažintas teises į teisingą bylos nagrinėjimą ir tinkamą procesą. Nepriklausoma ryšių reguliavimo tarnyba OFCOM 2011 m. Jungtinėje Karalystėje skyrė 100 000  GBP baudą „Press TV“ už Irano ir Kanados žurnalisto ir filmų kūrėjo Maziar Bahari prievarta išgauto prisipažinimo, kuris buvo filmuojamas kalėjime naudojant prievartą prieš M. Bahari, transliavimą. NVO yra pranešusios daugiau „Press TV“ transliuotų prievarta išgaunamų prisipažinimų pavyzdžių. Todėl H. R. Emadi bendradarbiavo pažeidžiant teisę į tinkamą procesą ir teisingą bylos nagrinėjimą.
                        
                        
                           2013 3 12
                        
                     
                           85.
                        
                        
                           HAMLBAR, Rahim
                        
                        
                           Lytis: vyras
                        
                        
                           Tebrizo revoliucinio teismo (1 poskyris) teisėjas. Atsakingas už azerbaidžaniečių etninės mažumos atstovams ir darbuotojų teisių aktyvistams skirtas griežtas bausmes, apkaltinus juos šnipinėjimu, nacionaliniam saugumui pavojinga veikla, propaganda prieš Irano režimą ir Irano vadovo įžeidimu. Daug dėmesio sulaukė byla, susijusi su 20 darbuotojų savanorių, kurie teikė pagalbą po žemės drebėjimo, įvykusio 2012 m. rugpjūčio mėn. Irane; jis jiems skyrė įkalinimo bausmes už tai, kad jie bandė padėti žemės drebėjimo aukoms. Teismas nusprendė, kad darbuotojai kalti dėl „bendradarbiavimo organizuojant sambūrį ir sąmokslą siekiant įvykdyti nusikaltimus prieš nacionalinį saugumą“.
                        
                        
                           2013 3 12
                        
                     
                           86.
                        
                        
                           MUSAVI–TABAR, Seyyed Reza
                        
                        
                           Lytis: vyras
                        
                        
                           Buvęs Shiraz (Širazo) revoliucinės prokuratūros vadovas. Atsakingas už politinių aktyvistų, žurnalistų, žmogaus teisių gynėjų, bahajų ir sąžinės kalinių neteisėtus sulaikymus ir netinkamą elgesį su jais; jie buvo persekiojami, kankinami, tardomi, jiems nebuvo leista turėti advokatų ir neužtikrintas tinkamas procesas. S. R. Musavi–Tabar pasirašinėjo teismo sprendimus liūdnai pagarsėjusioje Įkalinimo įstaigoje Nr. 100 (vyrų kalėjimas), įskaitant sprendimą bahają kalinę Raha Sabet trejiems metams uždaryti į vienutę.
                        
                        
                           2013 3 12
                        
                     
                           87.
                        
                        
                           KHORAMABADI, Abdolsamad
                        
                        
                           Nusikalstamo turinio pavyzdžių nustatymo komisijos vadovas
                           Lytis: vyras
                        
                        
                           Teisminės priežiūros direktoriaus pavaduotojas (nuo 2018 m. spalio 13 d.). Buvęs Nusikalstamo turinio pavyzdžių nustatymo komisijos – Vyriausybinės organizacijos, atsakingos už interneto cenzūrą ir kovą su elektroniniais nusikaltimais – vadovas. Jam vadovaujant ši komisija „elektroninį nusikaltimą“ apibrėžė keliomis abstrakčiomis kategorijomis, pagal kurias nusikaltimu laikomas režimui nepalankaus turinio kūrimas ir skelbimas. Jis atsakingas už daugelio opozicijos tinklaviečių, elektroninių laikraščių, tinklaraščių ir žmogaus teisių srityje veikiančių NVO tinklaviečių uždarymą ir prieigos prie jų uždraudimą, o nuo 2012 m. rugsėjo mėn. – už prieigos prie Google bei Gmail uždraudimą. Jis ir ši komisija aktyviai prisidėjo prie veiksmų, dėl kurių 2012 m. lapkričio mėn. įkalinimo metu mirė tinklaraštininkas Sattar Beheshti. Todėl jo vadovaujama komisija yra tiesiogiai atsakinga už nuolat pažeidžiamas žmogaus teises, visų pirma už tai, kad plačiajai visuomenei draudžiama prieiga prie tam tikrų tinklaviečių ir jos yra filtruojamos, ir už tai, kad kartais visiškai negalima prieiga prie interneto.
                        
                        
                           2013 3 12“